# data[].attributes.body
Jeg hedder Lotte, og jeg er 22 år gammel. Er lige flyttet fra Hammel til Silkeborg, med min kæreste og søn på 9 måneder. 🤠

Jeg blev student i 2020, og har siden da, arbejdet i vuggestue/børnehave i 1 år. Og brugt de resterende 2 år + på en skole i Hammel, i en pædagogs stilling. Har haft en 2 klasse, 1 klasse og startet en 0 klasse op. Haft selvstændige lektioner og mange erfaringer med forberedelse til skole og SFO timer. Derudover skolehjemsamtaler, forældresamtaler og samtaler med henblik på ressource/ekstraordinære hjælpemidler for barn/forældre.

Jeg har også i forbindelse med mit sabbatår, haft mulighed for at arbejde på en specialskole, med særlige ramte børn med bla. Svære ADHD og autisme.

Mine interesser omhandler primært, sociale møder, fitness og min rolle som mor!💃🏼

Min passion for at skulle være lærer, udspringer sig af, de erfaringer jeg har fra undervisningenslivet, forældrekontakten samt muligheden for at formidle og skabe en intresse for sproget, tankeformidling og bredere perspektiv på hvad der har været/er i dag! Elsker følelsen af at folkeskolen ikke blot er et stop på vejen, men et sted for vejledning og dialog, som kan hjælpe børn med at finde hver sin retning fremadrettet 😎

# data[].attributes.body
Jeg hedder Stine, er 26 år og bor i Viborg.

Inden jeg startede på lærerstudiet, var jeg i redderfaget, og inden dette har jeg i mine sabbatår fået erfaring i arbejdet med mennesker, hvor jeg har arbejdet en del steder bl.a. bosteder, psykiatrien, handicaphjælper, børnehave, vuggestue, ungdomsklub, lærervikar mm.

Jeg kan godt lide at løbe og bruge tid med familien og veninder.

Jeg troede, at jeg skulle være ambulancebehandler, men finder ud af, at det ikke er den retning, jeg skal alligevel. Jeg har i flere år været lærervikar og har altid elsket det, så derfor har jeg besluttet mig for dette.

Det, der især interesserer mig, er de psykologiske og sociale aspekter af folkeskolen, eksempelvis gruppedynamikker i en klasse, formidling af et emne der tilgodeser alle elever, og interaktionen imellem lærer og elev men også elever imellem. Jeg er optaget af, at folkeskolen ikke blot er et sted, hvor man som elev modtager læring men også et sted, hvor man tilegner sig sociale kompetencer og opbygger selvtillid.

# data[].attributes.body
Jeg hedder Julie Hilt. Jeg er 21 år gammel og bor i Silkeborg midtby. Jeg blev HF-student i 2021 og har siden da arbejdet i to integrerede institutioner, i henholdsvis et halvt år og to år. Jeg har både arbejdet i børnehave og vuggestue, men brugt mest tid i sidst nævnte. En af mine store interesser er fodbold, som jeg har spillet i 11 år. Jeg spiller ikke fodbold mere, men elsker at se det både i tv og på stadion. Jeg har en super dejlig kæreste og sammen har vi en skøn Samojede tæve på 10 måneder (Kala), som jeg bruger rigtig meget tid med og på.

Jeg synes det mest interessante ved lærerfaget er kombinationen af at undervise børn og at gøre det sjovt og legene for børnene. Dette er også grunden til, at jeg hælder mere til indskolingen. Jeg har også en stor interesse i special pædagogik og jeg håber meget på, at kunne komme til at arbejde med børn med indlæringsvanskeligheder i fremtiden.

# data[].attributes.body
Jeg hedder Julie Sommer. Jeg kommer fra Randers, men er nu flyttet til Silkeborg for at studere. Hele min familie og alle mine venner bor i Randers. Kender ikke en eneste i Silkeborg, men det kan nå at ændre sig🤩🤞🏼

Jeg er 22 år og de sidste 2 år har jeg været lærervikar for 0-9 klasse på min gamle folkeskole. Dermed har jeg også været tjener siden jeg var 15 år gammel. Arbejder på en restaurant i Randers som hedder Skovbakken som så er mit primære job nu. Jeg er enormt socialt menneske. Nyder andres selvskab mere end mit eget, og lader derfor også op sammen med andre. Derudover kan jeg godt lide og går op i makeup, neglelak og den slags, krydsord/sudoku, engelske realityserier,

Lærerfaget for mig er at være med til at gøre en forskel for børn. Det vil jeg også gerne gøre. Det kan være så udfordrende et job og så givende et job på samme tid. Det at kunne sende dem videre med ny viden og klæde dem ordentlig på til hvad de må formå med deres eget liv. Det er så inspirerende.

# data[].attributes.body
Hej, jeg hedder Runa, jeg er 22 år gammel, og så er jeg fra Aalborg.

Jeg flyttede til Århus i sommers og startede på Engelsk på universitetet, men det var ikke lige min kop te. Så nu glæder jeg mig til forhåbentligt at få en masse ud af læreruddannelsen. Siden jeg blev student i 2021, har jeg blandt andet arbejdet et år i en SFO som pædagogmedhjælper og langet lækre burgere ud i en food truck. I foråret 2023 var jeg på Vestjyllands Højskole, hvor jeg havde fagene keramik, sangskriver, sanger og grafisk tryk - som i måske kan høre ud fra det, kan jeg rigtig godt lide både at spille og lave musik. Jeg bruger også min fritid på at tegne, male, hækle og lave linoleumstryk, og så ses jeg selvfølgelig en masse med mine søde venner. Derudover har jeg 2 brødre, en stor og en lille, og så har jeg også en mor og en far, de er cirka lige store. Vi ses i ny og næ til min lillebrors basketkampe.

Jeg håber på, at læreruddannelsen vil give mig en masse redskaber til at kunne blive en god lærer og en person, som de børn, jeg får æren af at møde gennem tiden vil kunne lære en masse af - både fagligt men også personligt.

Jeg vil gerne undervise i engelsk, biologi og selvfølgelig musik.

Det er vigtigt for mig at kunne have god indflydelse på børnene, som når jeg tænker tilbage på de fantastiske lærere, jeg selv har haft fornøjelsen af at have.

Jeg glæder mig til at lære jer allesammen at kende og få en god studietid sammen:)

Knuz fra Runa

# data[].attributes.body
Hej med jer🤩

Jeg hedder Lisa og er 31 år. Jeg bor i Sabro, nordvest for Århus. Her bor jeg med Thomas og min lille bonusgevinst, Malou på 12.

Jeg er uddannet serviceøkonom, med et både spændende og rodet CV.

…sidst tilføjet titel er bjergbestiger🤓

Jeg elsker mad, min dejlige familie, venner, fodbold, TopGun, vandreture, rejser og sociale arrangementer.

I dag arbejder jeg på Sabro Skole, hvilket tager mig tilbage til mit udgangspunkt, nemlig læreruddannelsen, som jeg startede på tilbage i 2014.

Jeg har aftjent værnepligt i flyvevåbnet, rejst og boet i Portugal og Spanien - her var jeg rejseleder på Algarvekysten, Tenerife og Azorerne.

Derefter har jeg taget min uddannelse og i ca. 3,5 år arbejdet med eksportsalg, samt arbejdet med salg i DK og på Island.

Altså har jeg en masse erfaring med opbyggelse af relationer, nye kulturer, mennekser, psykologi, salg og hvad der ellers hører til en meget målbar og konkurrencepræget branche.

Jeg har længe drømt om at vende tilbage til læreruddannelsen, og her er jeg så, 10 år senere- dog med mere livserfaring og ro😊

Jeg finder det både skræmmende, hårdt og vanvittigt, men også enormt meningsfuldt og givende at arbejde med børn og unge.

Jeg håber, at jeg kan være med til at gøre en forskel, uddanne, danne, hjælpe, guide, lede, skabe tryghed og være et fint og sundt forbillede for børn og unge i folkeskolen, på en efterskole eller højskole.

Jeg forestiller mig, at jeg skal undervise i dansk, idræt og historie.

Glæder mig til at møde jer alle.

# data[].attributes.body
24 somre og fra Herning.

Jeg holder af at være aktiv, elsker danske krimiserier og at male indenfor stregerne i Mandalasmalebøger. Ved siden af studiet opholder jeg mig på bassinkanten som livredder og gusmester i Herning Svømmehal.

Igennem flere år har jeg desuden fungeret som svømmetræner, været pædagogmedhjælper og haft en ultra kort karriere i militæret og som tjener på et krydstogtskib.

Inden opstart på VIA har jeg afprøvet flere af landets storbyer. Senest er jeg efter 2,5 år på universitetsbænken som samfundsfagsstuderende i Aarhus netop hjemvendt til Herning: mange erfaringer rigere.

Tiden har eksempelvis lært mig at holde af en BMO, og at mindre byer også besidder en charme med plads til større armbevægelser.

Lærergerningen fik især mit fokus under mit efterskoleophold, hvor kombinationen af en sportspræget hverdag og lærerenes tætte samarbejde på tværs og med eleverne resulterede i et dannelsesår, som jeg ikke selv ville have været foruden, og som jeg godt kunne tænke mig at tage del i efter endt uddannelse.

# data[].attributes.body
Jeg hedder Alexander, og er 23 år gammel. Jeg kommer fra en lille by udenfor Silkeborg ved navn Them.

Jeg blev HTX-student i sommeren 2021. Så har jeg haft 2,5 sabbatår, hvor jeg bl.a. har været 4 måneder i værnepligten, næsepoder hos Falck, arbejdet i børnehave og i en produktion.

I min fritid spiller jeg fodbold nede i sydbyen af Silkeborg. Jeg har spillet fodbold siden jeg var 5 år gammel, og jeg bruger også meget af min tid på at se engelsk fodbold, da jeg er stor Manchester United fan.

Udover min store interesse for fodbold, så styrketræner jeg også en del i min hjemby. Til sidst så spiller jeg også computer med mine kammerater.

At være lærer for mig betyder at gøre en forskel. Som ung i folkeskolen havde jeg både dygtige og knap så dygtige lærere. Her ønsker jeg at være et godt forbillede for de unge mennesker, da jeg selv har oplevet hvilken betydning en god lærer kan have for ens læring og udvikling.

# data[].attributes.body
Hej, jeg hedder Emma Amalie Husum Klitte og jeg er 20 år gammel. Jeg er flyttet her til Silkeborg i sommers, fra Randers af. Jeg bor her sammen med min kæreste og vores hund. I Randers tog jeg en HHX og blev student her i sommers og siden da har jeg holdt et halvt års sabbat. Jeg har udgivet 3 bøger, 4 til sommer og har tjent lidt på det ved siden af gymnasiet. Jeg elsker at være social, men kan godt virke stille i starten, da jeg lige skal lære folk at kende. Jeg har mange interesser. Jeg elsker at læse, skrive, lave mad, lave negle, træne og meget mere.

Grunden til at jeg godt kunne tænke mig at blive lære er fordi jeg selv har manglet en underviser som gjorde et klasseværelse hundred procent trygt. Det var først da jeg kom på gymnasiet at der var en der faktisk gik op i det sociale og hvordan folk var overfor hinanden. Dette inspirerende mig til at jeg godt kunne tænke mig at blive en lærer som kunne give trygge rammer og forhåbentlig kan få børn til at have lyst, til at gå i skole. Jeg er nem at snakke med og føler selv at jeg er meget løsning orienteret, så derfor syndes jeg at det kunne passe godt til mig. :)

# data[].attributes.body
Jeg hedder Mathilde og er 21 år gammel. Jeg bor i en lille landsby der hedder Gludsted, der bor jeg sammen med min kæreste. Efter gymnasiet flyttede jeg sammen med min kæreste til Horsens hvor jeg fik vikarjob hos en stor daginstitution med både børnehave og vuggestue. Der var jeg i lidt over et halvt år hvorefter jeg blev servicemedarbejder og lukkeansvarlig i en dagligvarebutik. (Fordi vi skulle flytte og jeg trængte til luftforandring) Efter 5 måneders tid begyndte jeg at savne at arbejde med mennesker og fik job som fast lærervikar/tilkaldevikar på den lille friskole der ligger i Gludsted, samt børnehaven og SFO’en, som jeg har været helt enormt glad for og som har givet mig rigtig meget.

I min fritid kan jeg rigtig godt lide at hækle, høre lydbøger og musik. Jeg kan også godt lide at spille teater og synge.

Da jeg var lærervikar, blev jeg for det første bekræftet i lysten til at blive lærer, men jeg blev også klogere på hvad det egentligt var der tiltalte mig ved lærerfaget. Det jeg godt kan lide, er at man bliver en stabil voksen i mange børns liv, man kan hjælpe dem på vej til at finde sig selv både fagligt og socialt.  Jeg kan rigtig godt lide tanken om at jeg kan være med til at danne rammerne for gode læringsmuligheder og sætte mit præg hos børn og unge.

# data[].attributes.body
Jeg hedder Katrine, er 22 år gammel og bor i Nørre Snede.

Jeg blev færdig på Tørring Gymnasium tilbage i 2022. Min plan var, at blive dyrepasser i zoologiske anlæg. Derfor startede jeg efter sommerferien i 2022 på dyrepasser uddannelsen. Dette fandt jeg dog ud af, ikke var mig af flere grunde, og stoppede derfor på det relativt hurtigt. Jeg har egentlig altid gået med drømmen om, at blive lærer, og derfor besluttede jeg mig for, at ansøge som vikar på min gamle folkeskole. Jeg blev heldigvis ansat, og har siden da, arbejdet der mere eller mindre fuldtid. Jeg har undervist fast i samtlige fag, på forskellige årgange, samt haft fast SFO skema i et lille års tid.

Efter min ansættelse på folkeskolen, gik det hurtigt op for mig, at det var det helt rigtige for mig. Det børnene giver en, er en helt speciel ting. Men også omvendt, at se den glæde man kan bringe til børnene gennem læring. For mig, betyder det meget, at se mere i det enkelte barn, hvilket har givet mig rigtig meget. Se den glæde det giver barnet, at de føler sig set og hørt på en måde de måske ikke altid har.

Udover arbejdet på folkeskolen, arbejder jeg også i en biograf og i Givskud Zoo, som salgsmedarbejder. I min fritid går jeg til håndbold, og ellers kan jeg godt lide, at tilbringe tid med min familie og firbenede venner.

# data[].attributes.body
Hej, mit navn er Bentje, og jeg er 21 år gammel. Jeg stammer fra det danske mindretal i Tyskland og er i øjeblikket på udkig efter en lejlighed i Silkeborg. Lige nu bor jeg hos min søster og hendes familie i nærheden af Silkeborg i Skægkær.

Jeg blev student i 2022. I løbet af det sidste år har jeg arbejdet som medhjælper i en børne- og ungdomsinstitution i Tyskland og som vikarlærer på min tidligere folkeskole.

I min fritid nyder jeg at være aktiv og dyrke sport, her er min store passion for fodbold. Udover det sætter jeg stor pris på mine sociale forbindelser til venner og familie samt at rejse og opleve nye eventyr.

Jeg brænder for at arbejde med børn, og det falder mig naturligt at opbygge gode relationer til dem. Jeg ønsker at skabe et positivt klasserumsmiljø og er meget interesseret i at lære, hvordan jeg bedst kan formidle viden til børnene. Mine tidligere lærere har altid inspireret mig, og jeg ser frem til at lære, hvordan jeg bliver en god lærer.

Som lærer værdsætter jeg inklusion og stræber efter at skabe et miljø, hvor alle elever føler sig velkomne og værdsatte. Respekt er fundamentalt for mig, både i mine interaktioner med elever og kolleger. Jeg er engageret i elevernes udvikling og læring og ser det som min opgave at støtte dem på deres individuelle læringsrejse.

# data[].attributes.body
Jeg hedder Sara, er 22 år gammel og bor i centrum af Silkeborg.

Efter jeg blev student fra Silkeborg Gymnasium i 2020, tog jeg på Uldum Højskole, hvor jeg både gik på efterårsholdet 2020 og forårsholdet i 2021. Uldum Højskole er en almen højskole, som har en bred vifte af fag. Jeg havde både kreative fag, sportsfag og samtale-/psykologifag.

Efter højskole blev jeg ansat som pædagogmedhjælper i et børnehus i Virklund lige syd for Silkeborg, hvor jeg arbejdede i to år med både vuggestue-, børnehave- og førskolebørn.

Inden jeg blev pædagogmedhjælper, var jeg sikker på, at jeg skulle læse Statskundskab og havde aldrig overvejet hverken lærer- eller pædagoguddannelsen.

Mødet med børn og dygtige pædagoger åbnede virkeligt mine øjne for, hvor vigtigt og spændende det pædagogiske felt er. Jeg blev vildt inspireret og kunne mærke, at det var den vej, jeg skulle. Børns første møde med uddannelsessystemet er så vigtigt for deres trivsel, og hvordan deres tilværelse former sig efter folkeskolen. Jeg ønsker at blive en lærer, som skaber et trygt undervisningsrum for børn og unge, hvor man tror på sig selv, er en del af et fællesskab og har lyst til at lære.

Udover børn, så brænder jeg også for flygtninge og integrationsområdet.

Jeg ser læreruddannelsen som en mulighed for, at jeg måske i fremtiden kan komme til at arbejde med de mennesker, som kommer til Danmark og skal lære et nyt sprog og en ny kultur at kende.

# data[].attributes.body
Anders. 31 år. Lige flyttet hjem til Jylland med min kæreste og min hund. Vild med bøger og musik.

# data[].attributes.body
Jeg hedder Yasmen, og er 22 år. Jeg er tilflytter til Silkeborg, men har boet i Aarhus Tilst. Blev færdig med STX i 2020, og har læst til finansøkonom og pædagog før jeg fandt min vej her. Jeg har arbejdet som pædagogmedhjælper på fuldtid i et på en vuggestue i Aarhus.

Vejen til lærerfaget kom til under min praktik på pædagoguddannelsen. Jeg elskede at se udviklingen med børn, og tage brug af metoder/teorier til understøtte udviklingen. I min praktik var jeg tilknyttet 1.årgang, og var en støttepædagog i klassen. Jeg følte dog stadig en mangel, som kunne fyldes ud da jeg sad i klassen med læreren. Der kunne jeg mere kunne se mig selv, med de ekstra kompetencer som læreren havde.

I min fritid arbejder jeg på Jensens bøfhus, dernæst er min hobby at bage en masse kager hjemme.

# data[].attributes.body
Jeg hedder Jonas og er 19 år gammel. Jeg kommer fra Ringkøbing og er flyttet til silkeborg for at studere. Jeg er en ret stor film og bognørd, så det bruger jeg meget af min fritid på.

Grunden til at jeg gerne vil være lære er at jeg vil være med til at gøre en forskel i samfundet. Man hører så meget om i nyhederne om at der er brug for lærere og at unge har det svært i skolen, så det ville være fantastisk at kunne være med til at gøre skolegangen bedre for dem der har det svært.

# data[].attributes.body
Jeg hedder Katrine jeg er 21 år gammel. Jeg har fødselsdag den 24. maj. Jeg er født og opvokset i århus men flyttede som barn med min mor til Hammel hvor jeg så tog det meste af min folkeskole. Derefter har jeg været på idrætsefterskole i 2 år som jeg havde meget blandede følelser med. Efter 10. klasse startede jeg så på Aarhus akademi hvor jeg tog en HF, i de to år jeg studerede flyttede jeg tilbage til århus ind til min far. Nu her har jeg fået en kæreste som bor hjemme med hans forældre lidt udenfor Silkeborg, hvor jeg håber jeg snart kan flytte der hen

I min fritid kan jeg godt lide at bage, hovedsagligt kager og brød. Jeg kan godt lide at dekorere kager mest og nyder og bager selvom opvasken godt kan blive stressende. Jeg prøver og være aktiv og gå i fitness 2-3 gange om ugen men skal lige i gang igen.

Jeg bruger det meste af min tid der hjemme om det er at spille computer eller være sammen med venner. Når jeg ikke er der hjemme er jeg ude og spille pool eller bowle.

Jeg har kun haft arbejde som at sidde i butik og tjener. Både selvskabstjener og restaurant tjener, i dag servere jeg kun til selvskaber oppe i Randers.

Grunden til jeg fandt ud af jeg gerne ville arbejde med børn er mest af jeg har altid godt kunne lide børn og interessere mig for deres kreative hjerner og deres udvikling, og måden jeg kom frem til det skulle være lærer var igennem min veninde, men også bare hele processen i at kunne lærer fra sig og stå som forbillede.

# data[].attributes.body
Mit navn er Emma, jeg er 21 år gammel og bor i hjertet af Århus sammen med min islandske kæreste.

Jeg har tidligere været tatovør og barchef, men efter 3 vilde sabbatår var det tid til at lægge blæk og shakere fra mig. Nu fanger man mig i min fritid, altid ude med venner og på farten. Jeg arbejder i min fritid som freelancer, hvor jeg illustrere digitalt, designer karakter og alt andet som giver mig en god undskyldning til at være fjollet.

Min yndlings bajer er en sour beer, helst med kirsebær smag. Hvis jeg kunne vælge en superkraft vil jeg være formskifter, og have min kæreste ikke været allergisk, vil jeg elske at have kat.

# data[].attributes.body
Davs folkens

Jeg hedder Jonas Ipsen, jeg er 24 år gammel.

Blev færdig med gymnasiet her i Silkeborg i 2020, så har jeg arbejdet som lidt journalist, hvor jeg spillede noget fodbold ved siden af, og ellers har jeg været i Coop 365.

Jeg er meget aktiv i min hverdag, hvor jeg gerne spiller både Padel og fodbold 2 gange om ugen hver.

# data[].attributes.body
Jeg hedder Frederik, og har i et halvt år boet i Aarhus sammen med mine to roomies. Jeg kommer fra en lille by på Vestsjælland, som hedder Mørkøv. Jeg blev student i 2020, og startede derefter på uddannelse i butik. Det var ikke noget der holdt ved, og jeg startede derefter som tilkaldevikar på en specialskole. Jeg blev efter et par måneder fastansat på skolen, og arbejde der sammenlagt lidt over et år. Det var i løbet af mit arbejde på specialskolen, at jeg fandt ud af jeg gerne ville arbejde med børn, da det egentlig har været det mest givende job jeg har haft sammen med meget inspirerende kollegaer.

# data[].attributes.body
Jeg hedder Ayah, og er 18 år gammel. Jeg bor sammen med min familie i Herning, hvor jeg også er opvokset dernede. Jeg er oprindeligt fra Irak og Kuwait. Jeg blev færdig uddannet med min HF i sommers i 2023.

I mit "korte" sabbatår har jeg brugt for det mindste på at rejse med min storebror og kusine, hvor vi har været lidt forskelligt. I min fritid bruger jeg en masse tid med min familie og venner. Derud over arbejde jeg som lukkeansvarlig i Netto, hvor jeg har arbejdede dernede i snart 3 år, og ved siden af arbejde jeg nogengange i et firma som telefonbetjening "kundeservice"

jeg har altid vil arbejde med børn, men dog var jeg usikker på i hvilken retning. Til sidst besluttede jeg endelig for at være socialrådgiver for udsatte unge og børn, da jeg gik på HF.

Dog gik det hurtigt op for mig at jeg ik kunne lide den måde forholdet var imellem socialrådgiveren og "barnet" jeg følte at det var en ubehagligt måde at skabe kontakt med barnet på, og følte mig endelig utilpas med den måde tingene blev gjort på. Derefter valgte jeg så at kigge på læreruddannelsen, som var mit nr 2 valg. Og det gik op for mig at, jeg endelig godt kunne lide at undervise, og skabe et fællesskab iblandt børnene, og hjælpe dem hvert skridt af vejen.

# data[].attributes.body
Jeg hedder Helene Lauritsen, og jeg er 24 år gammel, men de 25 er lige om hjørnet.

Jeg er bosat i Silkeborg sammen med min kæreste.

Min fritid er ret basic - jeg bruger den i selskab med min kæreste, veninder, og hvis jeg kan slæbe mig selv afsted - fitness.

Diverse supermarkeder har haft mig bag kassen, og det har egentlig været et job, jeg var relativt glad for.

Lige indtil jeg fik arbejde i en børnehave og senere hen vuggestue. Der fik jeg virkelig øjnene op for, hvor fedt det er at arbejde med børn. Jeg søgte derfor ind som pædagog, men kunne mærke at tvivlen nærede mig.

For at prøve det sidste af, inden den stod på studiestart, fik jeg job som vikar på min barndomsskole med faste timer i sfo og klub. Det er det fedeste job, jeg nogensinde har haft. Jeg elsker hvert et øjeblik, selv de svære situationer er ekstremt lærerige.

Efter bare et par måneder på skolen var jeg ikke i tvivl om, at det er lærer, jeg skal være🤩

# data[].attributes.attachment_caption
Jeg hedder Freja og er 21 år gammel. Jeg kommer fra Silkeborg, hvor jeg bor med min kæreste og vores hund. Jeg kan godt lide at træne og lave noget aktivt. 

# data[].attributes.body
Mit navn er Mikkel. Jeg bor i Silkeborg. Efter gymnasiet arbejde jeg som tjener, pædagog og lærervikar. Derudover var jeg ude og rejse en del. Min arbejdserfaring er udover det allerede nævnte, har jeg også arbejdet i butik og i baren på en restaurant. Min store interesse er mad, så jeg bruger rigtig meget tid på at lave mad, læse opskrifter og ellers dykke ned i mad universet.

Jeg synes lærerfaget er super spændende fordi jeg selv havde nogle virkelig gode lærer, som forstod at gøre undervisningen spændende. Jeg vil også gerne selv være en lærer der fanger elevernes opmærksomhed, og vise dem at det kan sagtens være spændende at gå i skole. Jeg havde nemlig også knap så dygtige lærer, som havde den modsatte effekt.

# data[].attributes.body
Hej alle. Mit navn er Freja og jeg er 23 år gammel. Jeg kommer fra en lille by der hedder Hovedgård, der ligger i nærheden af Horsens. Mine forældre flyttede til Silkeborg i 2020 og det var først der, jeg fik øjnene op for, hvor fin en by det er.

Jeg har studeret 2 gange før, både jura og international virksomhedskommunikation med IT, engelsk og webkommunikation. Begge studier var spændende, men jeg fandt ud af, at det slet ikke var noget for mig, da jeg elsker at have med mennesker at gøre.

Jeg har haft flere forskellige jobs, pædagogmedhjælper i en vuggestue, receptionist hos Silkeborg Søcamping og Feriehuse m.fl.. Lige pt. arbejder jeg som bartender/servetrice på Bodega Smøgen her i Silkeborg.